section_heading: Povijest
paragraph_text: Domaljevac je u svojoj povjesti bio izložen poplavama. Neke kronike govore i o poplavama koje su trajala po pola godine ili o više poplava u jednoj godini. Najveća poplava zabilježena je u svibnju 2014. godine kada je poplavljeno gotovo cijelo mjesto, a jedino nepoplavljeno zemljište bilo je naselje Struga koje se nalazi između glavnog nasipa rijeke Save i glavne magistralne ceste te različiti nasipi u selu poput crkvenog dvorišta. Izbjegnuta je ekološka katastrofa, a, zahvaljujući slozi i različitim donacijama, svi su stambeni i društveni objekti u naselju obnovljeni.